《重午二首 其一》
宋代·方一夔

画鹢鸣鼍水满湖，千年遗恨渺平芜。累臣水底沉鱼冢，玉女钗头缀虎符。

双鬓点斑羞绿艾，一樽凝碧怯香蒲。楚乡旧俗生悽怆，愧杀人间懦丈夫。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。